Proposta għal regolament tal-Kunsill li jestendi l-miżuri antidumping definittivi imposti mir-Regolament (KE) Nru 1472/2006 fuq importazzjonijiet ta’ ċertu xedd tas-saqajn bil-parti ta' fuq tal-ġilda li joriġinaw mir-Repubblika tal-Poplu taċ-Ċina għal importazzjonijiet ta’ l-istess prodott ikkunsinjati mis-SAR tal-Makaw, sew jekk iddikjarati li joriġinaw mis-SAR tal-Makaw sew jekk le /* KUMM/2008/0171 finali */





[pic] | KUMMISSJONI TAL-KOMUNITAJIET EWROPEJ | Brussel 4.4.2008 KUMM(2008) 171 finali Proposta għal REGOLAMENT TAL-KUNSILL li jestendi l-miżuri antidumping definittivi imposti mir-Regolament (KE) Nru 1472/2006 fuq importazzjonijiet ta’ ċertu xedd tas-saqajn bil-parti ta' fuq tal-ġilda li joriġinaw mir-Repubblika tal-Poplu taċ-Ċina għal importazzjonijiet ta’ l-istess prodott ikkunsinjati mis-SAR tal-Makaw, sew jekk iddikjarati li joriġinaw mis-SAR tal-Makaw sew jekk le (preżentata mill-Kummissjoni) MEMORANDUM TA’ SPJEGAZZJONI 1. Kuntest tal-proposta | Raġunijiet għal u għanijiet tal-proposta Il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') fl-investigazzjoni li tqis l-estensjoni tal-miżuri antidumping definittivi imposti mir-Regolament (KE) Nru 1472/2006 fuq l-importazzjonijiet ta’ ċertu xedd tas-saqajn bil-parti ta' fuq tal-ġilda li joriġinaw mir-Repubblika tal-Poplu taċ-Ċina għal importazzjonijiet ta’ l-istess prodott ikkunsinjati mis-SAR tal-Makaw. | Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku u b’mod partikolari l-Artikolu 13 tiegħu. | Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 1472/2006 li jimponi dazji antidumping definittivi li jvarjaw minn 9.7 % għal 16.5 % fuq l-importazzjonijiet ta’ ċertu xedd tas-saqajn bil-parti ta' fuq tal-ġilda li joriġinaw mir-Repubblika tal-Poplu taċ-Ċina. | Konsistenza ma' politiki u għanijiet oħra ta' l-Unjoni Mhux applikabbli. | 2. Konsultazzjoni ma’ partijiet interessati u stima ta’ l-impatt | Konsultazzjoni ma’ partijiet interessati | Il-partijiet interessati kkonċernati mill-proċedura diġà kellhom l-opportunità li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. | Ġbir u użu ta’ għarfien espert | Ma kien hemm l-ebda ħtieġa ta’ għarfien espert estern. | Stima ta' l-Impatt Din il-proposta hija r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ta’ l-impatt ġenerali iżda fih lista eżawrjenti ta’ kundizzjonijiet li jridu jiġu evalwati. | 3. Elementi ġuridiċi tal-proposta | Taqsira ta’ l-azzjoni proposta Wara li stabbiliet, b'konsultazzjoni mal-Kumitat Konsultattiv, li hemm biżżejjed evidenza prima facie għall-bidu ta’ investigazzjoni skond l-Artikolu 13 tar-Regolament bażiku, il-Kummissjoni ppubblikat, fil-Ġurnal Uffiċjali ta’ l-Unjoni Ewropea, Regolament ta’ Inizjazzjoni[1] (‘ir-Regolament ta’ inizjazzjoni’) fuq bażi ex-officio biex tiġi investigata l-allegata evażjoni tal-miżuri antidumping. Il-Kummissjoni, permezz tar-Regolament ta’ inizjazzjoni u ta’ l-Artikolu 14(5) tar-Regolament bażiku, talbet ukoll lill-awtoritajiet doganali biex jirreġistraw l-importazzjonijiet ta’ ċertu xedd tas-saqajn bil-parti ta' fuq tal-ġilda kkunsinjati mis-SAR tal-Makaw sew jekk iddikjarati li joriġinaw mis-SAR tal-Makaw sew jekk le, mis-7 ta’ Settembru 2007. L-għan ta’ din l-investigazzjoni kien li teżamina jekk l-importazzjonijiet tal-prodott ikkonċernat humiex qed jiġu evażi b’operazzjonijiet ta' trasbord u/jew immuntar mis-SAR tal-Makaw. L-investigazzjoni wriet li dawn l-importazzjonijiet kienu qed jevadu l-miżuri fis-seħħ u għalhekk hu propost li l-Kunsill jadotta l-proposta mehmuża għal Regolament li għandha tiġi ppubblikata fil-Ġurnal Uffiċjali ta' l-Unjoni Ewropea sa mhux aktar tard mill-4 ta’ Mejju 2008. | Bażi ġuridika Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra l-importazzjonijiet li huma l-oġġett ta' dumping minn pajjiżi li mhumiex membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005. | Il-prinċipju ta’ sussidjarjetà Il-proposta taqa’ taħt il-kompetenza esklussiva tal-Komunità. Għalhekk, il-prinċipju ta’ sussidjarjetà ma japplikax. | Il-prinċipju ta’ proporzjonalità Il-proposta hija konformi mal-prinċipju ta’ proporzjonalità għar-raġunijiet li ġejjin: | Il-forma ta' l-azzjoni hija deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. | Mhijiex applikabbli indikazzjoni ta' kif jiġi minimizzat u jsir proporzjonali ma' l-għan tal-proposta, il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini. | Għażla ta' strumenti | Strumenti proposti: regolament. | Mezzi oħrajn ma jkunux adegwati minħabba li r-Regolament bażiku ma jipprevedix għażliet oħrajn. | 4. Implikazzjoni baġitarja | Il-proposta ma għandha l-ebda implikazzjoni fuq il-baġit Komunitarju. | Proposta għal REGOLAMENT TAL-KUNSILL li jestendi l-miżuri antidumping definittivi imposti mir-Regolament (KE) Nru 1472/2006 fuq importazzjonijiet ta’ ċertu xedd tas-saqajn bil-parti ta' fuq tal-ġilda li joriġinaw mir-Repubblika tal-Poplu taċ-Ċina għal importazzjonijiet ta’ l-istess prodott ikkunsinjati mis-SAR tal-Makaw, sew jekk iddikjarati li joriġinaw mis-SAR tal-Makaw sew jekk le IL-KUNSILL TA’ L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra l-importazzjonijiet minn pajjiżi mhux membri tal-Komunità Ewropea ([2]) (‘ir-Regolament bażiku’), u b’mod partikolari l-Artikolu 13 tiegħu, Wara li kkunsidra l-proposta mressqa mill-Kummissjoni wara konsultazzjoni mal-Kumitat Konsultattiv, Billi: A. PROĊEDURA 1. Il-miżuri eżistenti u l-investigazzjonijiet ta’ qabel (1) Permezz tar-Regolament (KE) Nru 1472/2006 ([3]), (‘ir-Regolament oriġinali’), il-Kunsill impona dazji antidumping definittivi li jvarjaw minn 9.7 % għal 16.5 % fuq l-importazzjonijiet ta’ xedd tas-saqajn bil-parti ta' fuq tal-ġilda li joriġinaw mir-Repubblika tal-Poplu taċ-Ċina ('l-investigazzjoni oriġinali'). 2. L-inizjazzjoni ex-officio (2) Skond il-premessa (325) tar-Regolament oriġinali, il-Kummissjoni wettqet monitoraġġ ta’ l-importazzjonijiet biex tidentifika xi tibdil fix-xejra tal-kummerċ li jista’ jindika evażjoni tal-miżuri. (3) L-evidenza li għandha f’idejha l-Kummissjoni tindika li mindu saret l-impożizzjoni tal-miżuri antidumping, kien hemm bidla fix-xejra tal-kummerċ, ibbażata fuq prassi ta’ trasbord u/jew immuntar, li għalihom ma kienx hemm raġuni xierqa jew ġustifikazzjoni ekonomika għajr l-impożizzjoni tal-miżuri antidumping. Barra minn hekk, l-evidenza wriet li l-effetti ta’ rimedju tal-miżuri antidumping eżistenti fuq l-importazzjonijiet ta’ ċertu xedd tas-saqajn bil-parti ta' fuq tal-ġilda li joriġinaw mir-RPĊ qegħdin jiddgħajfu f’termini kemm ta’ kwantità kif ukoll ta’ prezz. Fl-aħħarnett, l-evidenza indikat li l-prezzijiet ta’ ċertu xedd tas-saqajn bil-parti ta' fuq tal-ġilda kkunsinjati mis-SAR tal-Makaw ġew iddampjati b’rabta mal-valur normali stabbilit għall-prodott simili matul l-investigazzjoni oriġinali. (4) Wara li stabbiliet, b'konsultazzjoni mal-Kumitat Konsultattiv, li hemm biżżejjed evidenza prima facie għall-bidu ta’ investigazzjoni skond l-Artikolu 13 tar-Regolament bażiku, il-Kummissjoni ppubblikat, fil- Ġurnal Uffiċjali ta ’ l-Unjoni Ewropea , Regolament ta’ Inizjazzjoni[4] (‘ir-Regolament ta’ inizjazzjoni’) fuq bażi ex-officio biex tiġi investigata l-allegata evażjoni tal-miżuri antidumping. Il-Kummissjoni, permezz tar-Regolament ta’ inizjazzjoni u ta’ l-Artikolu 14(5) tar-Regolament bażiku, talbet ukoll lill-awtoritajiet doganali biex jirreġistraw l-importazzjonijiet ta’ ċertu xedd tas-saqajn bil-parti ta' fuq tal-ġilda kkunsinjati mis-SAR tal-Makaw sew jekk iddikjarati li joriġinaw mis-SAR tal-Makaw sew jekk le, mis-7 ta’ Settembru 2007. 3. L-investigazzjoni (5) Il-Kummissjoni avżat uffiċjalment lill-awtoritajiet tas-SAR tal-Makaw u tar-RPĊ u lill-manifatturi/esportaturi magħrufa fis-SAR tal-Makaw u fir-RPĊ, lill-importaturi fil-Komunità li huma kkonċernati u lill-produtturi ta’ ċertu xedd tas-saqajn bil-parti ta' fuq tal-ġilda fil-Komunità dwar il-bidu ta’ l-investigazzjoni. Il-kwestjonarji ntbagħtu lill-esportaturi/manifatturi fis-SAR tal-Makaw, lill-esportaturi/produtturi fir-RPĊ, lill-importaturi fil-Komunità li kienu magħrufa mal-Kummissjoni mill-investigazzjoni oriġinali u li kienu ppreżentaw lilhom infushom fi żmien l-iskadenzi speċifikati fl-Artikolu 3 tar-Regolament ta’ inizjazzjoni. Il-partijiet interessati ngħataw l-opportunità li jressqu l-opinjonijiet tagħhom bil-miktub u li jitolbu smigħ fiż-żmien stipulat fir-Regolament ta’ inizjazzjoni. (6) Tmien manifatturi/esportaturi fis-SAR tal-Makaw ressqu t-tweġibiet għall-kwestjonarju. It-tweġibiet għall-kwestjonarju ġew ukoll imressqa minn 16-il importatur fil-Komunità. Importaturi oħra wkoll ippreżentaw lilhom infushom iżda ma lestewx tweġiba għall-kwestjonarju. (7) Il-kumpaniji li ġejjin ikkooperaw fl-investigazzjoni u ressqu t-tweġibiet għall-kwestjonarji: Manifatturi/esportaturi tal-Makaw: - Fabrica de Sapatos Paolina Limitada, il-Makaw - Feifer Footwear/Ultimate Footwear, il-Makaw - Fabrica de Sapatos Fairwear, il-Makaw - Hap Yun Shoes Factory, il-Makaw - Hong Wan, il-Makaw - K. Wah Shoes Factory Limited, il-Makaw - Fabrica de Sapatos Sunrise, il-Makaw - Vai Un Footwear Factory, il-Makaw Importaturi fil-Komunità: - a+w shoes GmbH & Co. KG, il-Ġermanja - Aasics Europe B.V., l-Olanda - Aldo UK Ltd, ir-Renju Unit - Caprice Schuhproduktion GmbH & Co. KG, il-Ġermanja - Eurohispana De Inversiones, S.A., Spanja - Firma Handlowa "C.A.M.", il-Polonja - Footex International B.V., l-Olanda - Heson International B.V., l-Olanda - Mexx Shoes B.V., l-Olanda - Orion Italiana GmbH & Co. KG, il-Ġermanja - PWH Originals International B.V., l-Olanda - Shoe.com GmbH & Co. KG, il-Ġermanja - Wendel GmbH & Co. KG, il-Ġermanja - Wolverine Europe Ltd., ir-Renju Unit - Wolverine Europe B.V., l-Olanda - Wortman KG Internationale Schuproduktionen, il-Ġermanja (8) Barra minn hekk, 27 produttur/esportatur fir-RPĊ wieġbu għal kwestjonarji qosra dwar il-kummerċ ta’ xedd tas-saqajn mill-Makaw. (9) Żjarat ta’ verifika twettqu fl-istabbilimenti tal-kumpaniji li ġejjin: - Fabrica de Sapatos Paolina Limitada, il-Makaw - Feifer Footwear (Macau)/Ultimate Footwear (Macau), il-Makaw - Fabrica de Sapatos Fairwear (Macau) Limitada, il-Makaw - Hap Yun Shoes Factory, il-Makaw - Hong Wan Factory, il-Makaw - Fabrica de Sapatos K. Wah Limitada, il-Makaw - Vai Un Footwear Factory, il-Makaw (10) Permezz taż-żjarat f’seba’ kumpaniji, ġiet koperta aktar minn 90 % tal-produzzjoni tal-manifatturi li kkooperaw. (11) Fejn xieraq, saru wkoll żjarat ta’ verifika lil kummerċjanti kemm fis-SAR tal-Makaw kif ukoll fis-SAR ta' Ħong Kong, li nnegozjaw il-prodott ikkonċernat għall-bejgħ lis-suq Komunitarju. Dawn iż-żjarat kienu limitati għal bejgħ tal-prodott ikkonċernat prodott mill-kumpaniji tal-Makaw verifikati u l-awtoritajiet tas-SAR ta’ Ħong Kong ġew mgħarrfa b'dawn iż-żjarat. 4. Il-prodott ikkonċernat u l-prodott simili (12) Il-prodott ikkonċernat bil-possibbiltà ta' evażjoni huwa xedd tas-saqajn bil-parti ta' fuq tal-ġilda jew kompożizzjoni tal-ġilda, eskluż xedd tas-saqajn sportiv, xedd tas-saqajn li jinvolvi xi teknoloġija speċjali, papoċċi u xedd tas-saqajn ieħor għal ġewwa u xedd tas-saqajn b'kappa ta' protezzjoni għas-swaba' ('ċertu xedd tas-saqajn bil-parti ta' fuq tal-ġilda') li joriġinaw mir-Repubblika tal-Poplu taċ-Ċina, normalment iddikjarati taħt il-kodiċi NM 6403 20 00, ex 6403 51 05, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 05, ex 6403 59 11, ex 6403 59 31, ex 6403 59 35, ex 6403 59 39, ex 6403 59 91, ex 6403 59 95, ex 6403 59 99, ex 6403 91 05, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 05, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 91, ex 6403 99 93, ex 6403 99 96, ex 6403 99 98 u ex 6405 10 00 ('il-prodott ikkonċernat'). (13) Il-prodott li qiegħed jiġi investigat huwa xedd tas-saqajn bil-parti ta' fuq tal-ġilda jew kompożizzjoni tal-ġilda, eskluż xedd tas-saqajn sportiv, xedd tas-saqajn li jinvolvi xi teknoloġija speċjali, papoċċi u xedd tas-saqajn ieħor għal ġewwa u xedd tas-saqajn b'kappa ta' protezzjoni għas-swaba' ikkunsinjati mis-SAR tal-Makaw ('il-prodott investigat'), sew jekk iddikjarati li joriġinaw mis-SAR tal-Makaw sew jekk le, normalment iddikjarati taħt l-istess kodiċi NM tal-prodott ikkonċernat. (14) L-investigazzjoni wriet li xedd tas-saqajn esportat lejn il-Komunità mir-Repubblika tal-Poplu taċ-Ċina u dawk ikkunsinjati mis-SAR tal-Makaw lill-Komunità għandhom l-istess karatteristiċi fiżiċi bażiċi u għandhom l-istess użu. Għalhekk għandhom jitqiesu bħala prodotti simili fi ħdan it-tifsira ta' l-Artikolu 1(4) tar-Regolament bażiku. 5. Il-perjodu ta’ investigazzjoni (15) Il-perjodu ta' investigazzjoni ('il-PI') kopra l-perjodu mill-1 ta' Lulju 2006 sat-30 ta' Ġunju 2007. Inġabret data mill-2004 sa tmiem il-PI biex ikunu investigati l-bidla allegata fix-xejra tal-kummerċ u l-aspetti l-oħra stipulati fl-Artikolu 13 tar-Regolament bażiku. 6. L-iżvelar (16) Il-partijiet kollha interessati ġew mgħarrfa bil-fatti u bil-konsiderazzjonijiet essenzjali li fuq il-bażi tagħhom kien maħsub li ssir rakkomandazzjoni: (i) l-estensjoni tal-miżuri antidumping definittivi imposti mir-Regolament tal-Kunsill (KE) Nru 1472/2006 fuq l-importazzjonijiet ta’ ċertu xedd tas-saqajn bil-parti ta' fuq tal-ġilda li joriġinaw mir-Repubblika tal-Poplu taċ-Ċina għal importazzjonijiet ta’ l-istess prodott ikkunsinjati mis-SAR tal-Makaw; (ii) li ma jingħatawx eżenzjonijiet lill-kumpaniji li jkunu talbuhom. Skond id-dispożizzjonijiet tar-Regolament bażiku, il-partijiet ingħataw perjodu li matulu setgħu jressqu rappreżentazzjonijiet wara dan l-iżvelar. (17) Il-kummenti bil-fomm u bil-miktub imressqa mill-partijiet tqiesu u, fejn xieraq, is-sejbiet definittivi ġew modifikati skond dan. B. RIŻULTATI TA’ L-INVESTIGAZZJONI 1. Konsiderazzjonijiet ġenerali (18) Kif imsemmi hawn fuq, l-analiżi tal-bidla fix-xerja tal-kummerċ kopriet il-perjodu mill-2004 sa tmiem il-PI. Id- data nġabret u ġiet analizzata fuq il-bażi tas-suq Komunitarju mkabbar ('l-UE27') fid-data tar-Regolament ta' inizjazzjoni. Madankollu, ta’ min jinnota li l-miżuri oriġinali ġew imposti fuq ir-RPĊ fuq il-bażi ta’ kalkoli msejsa fuq is-suq Komunitarju kif kien f’dak iż-żmien (‘l-UE25’). F’dan il-kuntest, il-livelli ta’ importazzjoni fiż-żewġ Stati Membri ġodda (il-Bulgarija u r-Rumanija) ġew analizzati u deher ċar li dawn ammontaw biss għal perċentwali żgħir ħafna tat-total ta' importazzjonijiet ta' l-UE27 u li għalhekk id-deċiżjoni dwar liema livell tas-suq ta' l-UE għandu jkun użat bħala bażi għall-analiżi ma kellha l-ebda impatt fuq ir-riżultat tal-konklużjonijiet miksuba. 2. Il-grad ta’ kooperazzjoni u determinazzjoni tal-volum ta’ importazzjoni (19) Kif intqal hawn fuq fil-premessa (6), tmien esportaturi/manifatturi fis-SAR tal-Makaw ikkooperaw ma' l-investigazzjoni billi ressqu t-tweġibiet għall-kwestjonarju u dawn il-kumpaniji kollha esportaw il-prodott ikkonċernat lejn il-Komunità matul il-PI jew direttament jew indirettament permezz ta’ kummerċjanti. Fuq il-bażi tat-tagħrif mogħti mill-awtoritajiet tal-Makaw, deher ċar li mill-inqas 15-il kumpanija kienu qed jimmanifatturaw xedd tas-saqajn fil-Makaw fil-bidu ta’ l-investigazzjoni. Madankollu, l-akbar manifattur, li rrappreżenta madwar 50 % ta’ l-esportazzjonijiet lejn il-Komunità, ma kkooperax u għalhekk il-livelli ta’ kooperazzjoni ġew stabbiliti li huma anqas minn 50 %. Barra minn hekk, 27 produttur esportatur biss wieġbu għall-kwestjonarju qasir tal-Kummissjoni għal produtturi/esportaturi fir-RPĊ. Matul l-investigazzjoni oriġinali deher ċar li l-għadd ta’ produtturi fir-RPĊ kien bosta mijiet. L-ebda wieħed mis-27 li wieġbu ma stqarr li esporta lejn is-suq Komunitajru mill-Makaw. (20) Billi deher ċar li l-livell ta’ kooperazzjoni kemm għas-SAR tal-Makaw kif ukoll għar-RPĊ ma kienx għoli, id-determinazzjoni tal-volum ta’ importazzjoni kellha tinkiseb permezz ta’ sorsi ta’ statistika. Din id- data ġiet kontroverifikata u kkonfermata minn sorsi oħra ta’ statistika li kellha l-Kummissjoni. Din l-istrateġija ġiet ikkonfermata wkoll minn tagħrif ieħor li nkiseb matul l-investigazzjoni li indika li fis-SAR tal-Makaw u fir-RPĊ kien hemm għadd ta' esportaturi/manifatturi oħra li ma kkooperawx u li esportaw il-prodott ikkonċernat lejn il-Komunità matul il-PI. 3. Il-metodoloġija (21) Skond l-Artikolu 13(1) tar-Regolament bażiku, il-valutazzjoni ta’ l-eżistenza ta’ evażjoni twettqet billi ġie analizzat jekk kienx hemm bidla fix-xejra tal-kummerċ bejn il-pajjiżi terzi u l-Komunità, jekk din il-bidla kinitx ir-riżultat ta' xi prassi, proċess jew ħidma li għaliha ma kienx hemm kawża adegwata suffiċjenti jew ġustifikazzjoni ekonomika għajr l-impożizzjoni tad-dazju, jekk kienx hemm evidenza ta’ ħsara jew li l-effetti ta’ rimedju kienu qed jiddgħajfu f’termini tal-prezzijiet u/jew tal-kwantitajiet tal-prodott simili, u jekk kienx hemm evidenza ta’ dumping b’rabta mal-valuri normali li ġew stabbiliti qabel għall-prodott simili, jekk ikun meħtieġ skond id-dispożizzjonijiet ta’ l-Artikolu 2 tar-Regolament bażiku. (22) Il-prassi, il-proċess jew il-ħidma msemmija hawn fuq tinkludi, inter alia , il-kunsinna tal-prodott suġġett għal miżuri mis-SAR tal-Makaw u l-immuntar ta’ partijiet permezz ta’ operazzjoni ta’ mmuntar fis-SAR tal-Makaw. Għal dan il-għan, l-eżistenza ta’ operazzjonijiet ta’ mmuntar ġiet determinata skond l-Artikolu 13(2) tar-Regolament bażiku. (23) F’dan ir-rigward, ta’ min jinnota li tmien kumpaniji tal-manifattura fil-Makaw ressqu tweġibiet għall-kwestjonarju. L-akbar seba' manifatturi ġew verifikati fuq il-post u t-tmien tweġibiet kollha ntużaw bħala bażi għall-kalkolu ta’ l-aspetti li ġejjin ta’ l-investigazzjoni msemmija fl-Artikolu 13 tar-Regolament bażiku: a) il-valur tal-partijiet użati fl-operazzjonijiet ta' mmuntar; b) il-valur miżjud f’termini ta’ l-ispiża tal-manifattura (COM); c) id-dumping bl-użu tal-valur normali mill-investigazzjoni ta’ qabel; d) ikun determinat meta l-kumpaniji bdew jimmanifatturaw, jew jekk l-operazzjonijiet żdiedux b’mod sostanzjali, mill-impożizzjoni tal-miżuri; e) ikun ivvalutat jekk il-prodotti importati dgħajfux, f’termini ta’ kwantitajiet u/jew prezzijiet, l-effetti ta’ rimedju tal-miżuri fis-seħħ. (24) Fir-rigward tal-punti a) u b) hawn fuq, intuża tagħrif dwar l-ispejjeż mill-manifatturi tal-Makaw inkluż ix-xiri tagħhom minn fornituri Ċiniżi. Billi l-ebda wieħed mill-fornituri Ċiniżi involuti ma rċieva status ta' MET fl-investigazzjoni oriġinali, tqajmet il-mistoqsija jekk jistax jintuża t-tagħrif dwar l-ispejjeż relatat mal-fornituri Ċiniżi. Fl-investigazzjoni oriġinali, fejn instab li l-ispejjeż Ċiniżi ma kienux affidabbli għax ma ngħata l-ebda status ta' MET, intużaw spejjeż minn pajjiż analogu (il-Brażil) bħala sostitut. Fir-rigward ta’ din l-investigazzjoni, saru kalkoli bl-użu ta’ data kemm miċ-Ċina kif ukoll minn pajjiż analogu meħuda mill-investigazzjoni oriġinali. (25) Fejn kumpanija partikolari ma pprovdietx rispons komplut għall-kwestjonarju, is-sejbiet marbuta mal-punti a) sa e) hawn fuq kif meħtieġ ġew ibbażati fuq il-fatti disponibbli skond l-Artikolu 18 tar-Regolament bażiku. Fejn dan kien meħtieġ, il-manifattur/l-esportatur rilevanti ġie mgħarraf, fost l-oħrajn, permezz ta’ żvelar u ngħata l-opportunità li jikkummenta. (26) Filwaqt li jitqies li l-evidenza ta’ l-istatistika miġbura f’din l-investigazzjoni ma ddifferenzjatx fost it-tipi ta’ xedd tas-saqajn ikkonċernati, it-testijiet imsemmija fil-premessa (23) hawn fuq ġew ivvalutati fuq il-bażi tad- data li waslet mill-manifatturi/esportaturi tal-Makaw li kkooperaw. (27) Biex jiġi vvalutat jekk il-prodotti importati mis-SAR tal-Makaw dgħajfux, f’termini ta’ kwantitajiet u/jew prezzijiet, l-effetti ta’ rimedju tal-miżuri fis-seħħ, il-kwantitajiet ta’ bejgħ u l-prezzijiet tat-tmien manifatturi li kooperaw ġew imqabbla mal-livell ta’ tneħħija tal-ħsara stabbilit għal produtturi Komunitarji fl-investigazzjoni oriġinali. (28) Skond l-Artikolu 13(1) u (2) tar-Regolament bażiku, ġie eżaminat jekk kienx hemm evidenza ta’ dumping b’rabta mal-valur normali stabbilit qabel għal prodotti simili jew bħalhom. F’dan ir-rigward, il-prezzijiet ta' esportazzjoni tal-manifatturi li kkooperaw fis-SAR tal-Makaw matul il-PI ġew imqabbla mal-valur normali stabbilit fl-investigazzjoni u dan wassal għall-impożizzjoni tal-miżuri definittivi għall-prodott simili. Fl-investigazzjoni oriġinali l-valur normali ġie stabbilit fuq il-bażi tal-prezzijiet jew tal-valur mibni fil-Brażil, li nstab li kien pajjiż analogu b’ekonomija tas-suq adegwata għar-RPĊ. Biex jiġi żgurat paragun ġust bejn il-valur normali u l-prezz ta’ l-esportazzjoni, saret konċessjoni xierqa, fil-forma ta’ aġġustamenti, għad-differenzi li jaffetwaw il-prezzijiet u l-komparabilità tal-prezzijiet. (29) Skond l-Artikoli 2(11) u (12) tar-Regolament bażiku, id-dumping ġie kkalkolat permezz ta’ tqabbil bejn il-medja bil-piż differenzjat tal-valur normali kif stabbilit fl-investigazzjoni oriġinali u l-medja tal-prezzijiet ta’ esportazzjoni bil-piż differenzjat matul il-PI ta’ din l-investigazzjoni, espress bħala perċentwali tal-prezz CIF fil-fruntiera tal-Komunità, dazju mhux imħallas. 4. Il-bidla fix-xejra tal-kummerċ (30) L-importazzjonijiet miċ-Ċina naqsu mindu saret l-impożizzjoni ta’ miżuri provviżorji fl-investigazzjoni oriġinali mir-Regolament tal-Kummissjoni (KE) Nru 553/2006[5]. B’kuntrast ma’ dan, l-importazzjonijiet mis-SAR tal-Makaw żdiedu ħafna. Din il-bidla fix-xejra tal-kummerċ hija espressa bl-aktar mod preċiż f’din l-investigazzjoni bl-analiżi tal-volumi ta’ bejgħ fil-perjodu ta’ April sa Diċembru tas-snin 2005, 2006 u 2007 għax il-miżuri ġew imposti oriġinarjament f’April 2006 u x-xedd tas-saqajn huwa prodott b’varjazzjonijiet staġjonali. Ir-RPĊ Perjodu | Volum esportat lejn l-UE | April sa Diċembru 2005 | madwar 142 miljun par | April sa Diċembru 2006 | madwar 66 miljun par | April sa Diċembru 2007 | madwar 70 miljun par (estrapolazzjoni bbażata fuq data disponibbli) | Is-SAR tal-Makaw Perjodu | Volum esportat lejn l-UE | April sa Diċembru 2005 | madwar 0.5 miljun par | April sa Diċembru 2006 | madwar 8.0 miljun par | April sa Diċembru 2007 | madwar 8.5 miljun par (estrapolazzjoni bbażata fuq data disponibbli) | Sors – data ta’ statistika (Taric) disponibbli għall-Kummissjoni li tkopri biss il-prodott ikkonċernat (iċ-ċifri huma kkalkolati sa l-eqreb numru sħiħ għal raġunijiet ta’ kunfidenzjalità) (31) Jidher ċar miċ-ċifri ta’ hawn fuq li l-importazzjonijiet mir-RPĊ naqsu b'mod sostanzjali matul l-aħħar disa' xhur ta' l-2007 u l-2006 meta mqabbla ma' l-2005. B’kuntrast ma’ dan, l-importazzjonijiet mis-SAR tal-Makaw żdiedu b’mod sostanzjali matul l-istess perjodi ta’ żmien. Dawn is-sejbiet jappoġġjaw l-allegazzjoni li l-prodotti ġew ikkunsinjati miċ-Ċina lejn il-Komunità vija s-SAR tal-Makaw. (32) Il-Kummissjoni wettqet kontroverifika ta’ din id- data ma’ sorsi oħra ta’ statistika disponibbli li żvelaw tendenzi simili. (33) Il-Kummissjoni użat ukoll statistika tal-Makaw ta’ importazzjoni u esportazzjoni għal partijiet taż-żraben li wriet li: Perjodu | Volum importat lejn is-SAR tal-Makaw mir-RPĊ | April sa Diċembru 2005 | madwar 30 tunnellata | April sa Diċembru 2006 | madwar 900 tunnellata | April sa Diċembru 2007 | madwar 800 tunnellata (estrapolazzjoni bbażata fuq data disponibbli) | B’kuntrast ma’ dan, il-volum ta’ esportazzjonijiet ta’ partijiet taż-żraben matul it-tliet perjodi ta’ hawn fuq kien insinifikanti. Sors – Database tas-Servizzi Ekonomiċi tal-Makaw (34) Is-sejbiet ta’ hawn fuq juru li l-importazzjoni ta’ partijiet taż-żraben żdiedet b’ammont kbir wara l-impożizzjoni tal-miżuri provviżorji f’April 2006 u jipprovdu evidenza li operazzjoni kbira ta’ mmuntar kienet qed isseħħ fis-SAR tal-Makaw wara l-impożizzjoni ta' dawn il-miżuri. (35) Il-Kummissjoni użat ukoll statistika tal-Makaw ta’ importazzjoni u esportazzjoni għal xedd tas-saqajn lest li wriet li: Perjodu | Volum importat lejn is-SAR tal-Makaw mir-RPĊ | April sa Diċembru 2005 | 0.04 miljun par | April sa Diċembru 2006 | 4.5 miljun par | April sa Diċembru 2007 | 5.1 miljun par (estrapolazzjoni bbażata fuq data disponibbli) | Perjodu | Volum esportat lejn l-UE mis-SAR tal-Makaw | April sa Diċembru 2005 | 0.3 miljun par | April sa Diċembru 2006 | 10.8 miljun par | April sa Diċembru 2007 | 8.2 miljun par (estrapolazzjoni bbażata fuq data disponibbli) | Sors – Database tas-servizzi ekonomiċi tal-Makaw (36) Is-sejbiet ta’ hawn fuq juru li l-importazzjoni ta’ xedd tas-saqajn mir-RPĊ lejn is-SAR tal-Makaw u l-esportazzjoni ta’ l-istess xedd tas-saqajn mis-SAR tal-Makaw lejn l-UE żdiedu b'ammont kbir wara l-impożizzjoni tal-miżuri provviżorji f'April 2006. Dan jipprovdi evidenza li twettqu operazzjonijiet ta’ trasbord fuq skala kbira vija s-SAR tal-Makaw wara l-impożizzjoni ta’ dawn il-miżuri. (37) It-tnaqqis globali ta’ l-esportaturi Ċiniżi lejn il-Komunità u ż-żieda parallela ta’ l-esportazzjonijiet mis-SAR tal-Makaw wara l-impożizzjoni tal-miżuri provviżorji jikkostitwixxu bidla fix-xejra tal-kummerċ bejn il-pajjiżi msemmija hawn fuq. 5. Evażjoni permezz ta’ Operazzjonijiet ta’ Mmuntar (38) Minbarra l-evidenza użata hawn fuq fil-premessa (37), l-evażjoni permezz ta’ operazzjonijiet ta’ mmuntar ġiet ivvalutata bl-użu ta’ data fornuta mill-esportaturi/produtturi tal-Makaw li kkooperaw. 5.1.It-Test tal-Valur tal-Partijiet (l-Artikolu 13.2 (b)) (39) Għat-tmien esportaturi tal-Makaw kollha li kkooperaw il-maġġoranza kbira tal-materja prima ġiet fornuta mill-fornituri Ċiniżi. Din il-materja prima ma kinitx sempliċement ġilda, plastik u l-bqija iżda partijiet ta’ fuq lesti, suletti esterjuri u interjuri, lazzijiet, kaxxi taż-żraben u aċċessorji oħra. F’xi każijiet, anki l-kolla nkisbet minn dawn il-fornituri Ċiniżi. Xhieda ta' dan huma l-kopji tal-fatturi ta' materja prima kkonsultati fuq il-post flimkien ma’ spezzjoni fiżika tal-linji ta' produzzjoni u stokkijiet ta’ materja prima. (40) L-ebda waħda mill-kumpaniji Ċiniżi li forniet lit-tmien manifatturi tal-Makaw ma rċeviet status ta’ MET fl-investigazzjoni oriġinali u għalhekk tqajmet il-mistoqsija jekk tistax tintuża d- data dwar ix-xiri mill-fornituri Ċiniżi. Fl-investigazzjoni oriġinali, fejn instab li l-ispejjeż Ċiniżi ma kienux affidabbli għax ma ngħata l-ebda status ta' MET, intużaw spejjeż minn pajjiż analogu (il-Brażil) bħala sostitut. Fir-rigward ta’ din l-investigazzjoni, saru kalkoli bl-użu ta’ data kemm miċ-Ċina kif ukoll minn pajjiż analogu. (41) Fir-rigward tal-kalkolu bl-użu ta’ data ta’ l-ispejjeż tal-manifatturi tal-Makaw, inklużi l-ispejjeż reali tax-xiri mill-fornituri Ċiniżi tagħhom, ammont limitat ta' materja prima minuri ħafna nkiseb lokalment fil-Makaw iżda dan ma ammontax għal aktar minn 2 % tal-valur totali tal-partijiet immuntati. (42) Fir-rigward tal-kalkolu bl-użu ta’ data ta’ pajjiż analogu fil-Brażil, inkiseb riżultat simili ħafna għalkemm, billi l-ispejjeż tal-materja prima Brażiljana kienu kemm kemm ogħla mid- data Ċiniża reali, il-perċentwali ta’ l-ispejjeż totali ta’ materja prima miksuba fis-SAR tal-Makaw kien saħansitra inqas. (43) Għaldaqstant ġie konkluż li aktar minn 60 % tal-valur totali tal-materja prima tal-prodott immuntat inkiseb mir-RPĊ. 5 .2. It-Test ta’ Valur Miżjud ta’ l-Ispiża tal-Manifattura ('COM') (l-Artikolu 13.2 (b)) (44) Dan it-test ġie vvalutat bl-użu ta’ data fornuta mit-tmien manifatturi tal-Makaw li kkooperaw. Għall-kumpaniji kollha deher ċar li l-maġġoranza kbira tal-valur miżjud fil-COM twettqet fir-RPĊ minflok fis-SAR tal-Makaw. Fil-każijiet kollha, il-partijiet fornuti mir-RPĊ kienu jinsabu fi stadju ta’ produzzjoni tant avvanzat li l-immuntar fil-Makaw kien relatat mal-makkinarju u x-xogħol għall-inkollatura u l-irfinar tax-xedd tas-saqajn. (45) Għal kull kumpanija sar kalkolu biex jiġi vvalutat il-valur miżjud f’termini ta’ COM fil-Makaw. Data bħal din inkisbet mir-reġistri ta’ kontabilità miżmuma minn kull kumpanija. Madankollu, xi kumpaniji operaw biss fuq il-bażi ta’ tariffi ta’ proċessar u ma kinux jafu bil-valur ta’ l-ipproċessar imwettaq mill-fornituri tagħhom fir-RPĊ. F’każijiet bħal dawn, kien possibbli li jiġi stmat dan il-valur bl-użu ta’ tagħrif relatat ma’ materja prima miksuba mir-RPĊ u l-prezz ta’ esportazzjoni tal-prodotti mill-Makaw minbarra l-qligħ u l-ispejjeż tal-ĠAB (ġenerali, amministrattivi u ta’ bejgħ). Dan it-test twettaq permezz ta’ eżami tal-kopji tal-fatturi ta’ materja prima, tar-reġistri ta’ kontabilità ta’ elementi oħra ta’ COM osservati fuq il-post, tal-fatturi ta’ esportazzjoni flimkien ma’ spezzjoni fiżika tal-linji ta’ produzzjoni u ta’ l-istokkijiet ta’ materja prima. (46) L-ebda waħda mill-kumpaniji Ċiniżi li forniet lit-tmien manifatturi tal-Makaw ma rċeviet status ta’ MET fl-investigazzjoni oriġinali u għalhekk tqajmet il-mistoqsija jekk jistax jintuża x-xiri mill-fornituri Ċiniżi. Fl-investigazzjoni oriġinali, fejn instab li l-ispejjeż Ċiniżi ma kienux affidabbli għax ma ngħata l-ebda status ta' MET, intużaw spejjeż minn pajjiż analogu (il-Brażil) bħala sostitut. Fir-rigward ta’ din l-investigazzjoni, saru kalkoli bl-użu ta’ data kemm miċ-Ċina kif ukoll minn pajjiż analogu. (47) Fir-rigward tal-kalkolu bl-użu tad- data ta’ l-ispejjeż tal-manifatturi tal-Makaw, inklużi l-ispejjeż reali tax-xiri mill-fornituri Ċiniżi tagħhom, il-kalkoli wrew li s-COM ta’ l-operazzjonijiet ta’ immuntar fil-Makaw ammontaw għal bejn 6 u 18 % skond il-kumpanija u l-medja bil-piż differenzjat kienet ta’ 9.5 %. Fir-rigward tal-kalkolu bl-użu ta’ data ta’ pajjiż analogu fil-Brażil, inkiseb riżultat simili ħafna għalkemm, billi l-ispejjeż ta’ COM Brażiljani kienu kemm kemm ogħla mid- data Ċiniża reali, il-perċentwali ta’ l-ispejjeż ta’ COM miksuba fis-SAR tal-Makaw kien saħansitra inqas. (48) Wieħed mill-importaturi li kkooperaw argumenta li l-manifatturi tal-Makaw ma kinux qed jiksru t-test li jikkonċerna l-valur miżjud ta' 25 % ta' l-ispiża ta' manifattura. Huma ddikjaraw li, billi l-manifatturi tal-Makaw kellhom Ċertifikati ta’ Oriġini għall-esportazzjonijiet tagħhom ta’ xedd tas-saqajn, ma kinux qed jevadu l-miżuri fis-seħħ. Madankollu, jekk il-manifatturi tal-Makaw joffrux Ċertifikati ta’ Oriġini ma' l-esportazzjonijiet tagħhom mhijiex il-kwistjoni. Il-konformità mar-regoli ta’ oriġini ma teskludix il-possibbiltà ta’ evażjoni. (49) Ġie konkluż fuq il-bażi tal-premessi (44) sa (48) li l-valur miżjud tal-partijiet importati, matul l-operazzjoni ta’ immuntar, ma qabiżx il-25 % tal-valur ta’ l-ispiża ta’ manifattura. 5.3. Iż-Żieda fil-Produzzjoni mindu Nfetħet l-Investigazzjoni Oriġinali (l-Artikolu 13(2) (a)) (50) L-investigazzjoni oriġinali marbuta ma’ dan il-prodott inbdiet fis-7 ta' Lulju 2005. Kien għalhekk meħtieġ li jiġi stabbilit jekk il-produzzjoni żdiditx minn dik id-data. Dan it-test ġie vvalutat bl-użu ta’ fatturi tax-xiri ta’ materja prima, reġistri ta’ produzzjoni u fatturi tal-bejgħ ta’ prodotti lesti tat-tmien esportaturi tal-Makaw li kkooperaw. (51) Għal tliet kumpaniji, deher ċar li l-produzzjoni ta’ xedd tas-saqajn fil-kumpanija kienet bdiet f’Lulju 2005. (52) Għall-bqija tal-kumpaniji, ġiet stabbilita żieda fil-produzzjoni meta l-volumi ta' produzzjoni ta' l-2005 jiġu mqabbla ma' dawk tal-PI. Dawn iż-żidiet kellhom medja ta' aktar minn 100 %. Ġie għalhekk konkluż li kien hemm żieda sostanzjali fil-produzzjoni mindu nfetaħ il-każ oriġinali f’Lulju 2005. (53) Ir-rappreżentanti legali għal diversi imporaturi li kkooperaw iddikjaraw li l-klijenti (il-bejjiegħa bl-imnut) tagħhom kienu jippreferu xedd tas-saqajn immanifatturat fil-Makaw, minn dak fir-RPĊ għaliex sar skond standards ta’ produzzjoni għoljin u ntużat kwalità aħjar ta’ materja prima. Huma ddikjaraw ukoll li s-serq tal-proprjetà intellettwali kien ta’ tħassib fir-RPĊ. L-importaturi jiddikjaraw li din hija raġuni waħda għaliex huma jimportaw mis-SAR tal-Makaw. Madankollu, l-ebda waħda minn dawn id-dikjarazzjonijiet ma ġiet sostanzjata mill-manifatturi li kooperaw fis-SAR tal-Makaw. Tabilħaqq, l-ebda wieħed minn dawk li kkooperaw ma kellu faċilitajiet kbar ta' produzzjoni u sempliċiment jimmonta l-partijiet miksuba mir-RPĊ. L-investigazzjoni wriet ukoll li f’termini ta’ kwalità tal-materja prima u ta’ standards ta' produzzjoni, ix-xedd tas-saqajn miksub fis-SAR tal-Makaw kien identiku għal dak miksub fir-RPĊ. Fir-rigward tad-drittijiet ta’ proprjetà intellettwali, din l-allegazzjoni wkoll ma ġietx sostanzjata u ma setax jiġi spjegat għaliex it-tħassib dwar din il-kwistjoni kien wassal għal żieda f’daqqa bħal din fil-produzzjoni fis-SAR tal-Makaw kif ġie spjegat hawn fuq. L-investigazzjoni kkonkludiet li r-raġuni għal din iż-żieda fil-produzzjoni kienet l-impożizzjoni ta’ miżuri antidumping fuq xedd tas-saqajn mir-RPĊ. (54) Importatur ieħor iddikjara li l-eżistenza ta’ faċilitajiet ta’ manifattura fis-SAR tal-Makaw qabel l-impożizzjoni tal-miżuri fir-RPĊ turi li hemm ġustifikazzjoni ekonomika għall-importazzjonijiet mis-SAR tal-Makaw. Madankollu, l-investigazzjoni wriet li qabel l-impożizzjoni tal-miżuri li jikkonċernaw l-importazzjonijiet mir-RPĊ, il-livell ta’ attività ta’ manifattura fis-SAR tal-Makaw kien baxx ħafna. Tabilħaqq, kif juru s-sejbiet ta’ hawn fuq, kien hemm żieda kbira fl-attività ta’ manifattura ta’ xedd tas-saqajn mindu ġew imposti l-miżuri. Dan ġie kkawżat mill-ħolqien ta’ kumpaniji ġodda u miż-żieda u/jew mit-tħaddim mill-ġdid ta’ produzzjoni f’kumpaniji li kienu jeżistu qabel. 6. L-Evażjoni permezz ta’ Tasbord (55) Billi l-ebda wieħed mis-27 esportatur Ċiniż li kkooperaw fl-investigazzjoni ma ddikjara li wettaq negozju ta' żraben mill-Makaw, il-Kummissjoni analizzat id- data ta’ l-istatistika biex teżamina jekk kienx seħħ trasbord mill-Makaw. (56) Il-bidla fix-xejra tal-kummerċ deskritta hawn fuq fil-premessi (30) sa (37) tappoġġja l-allegazzjoni ta’ evażjoni permezz ta’ trasbord. B’mod partikolari, il-kummerċ ta’ xedd tas-saqajn lest stipulat fil-premessa (35) juri li l-prodott ikkonċernat, li ġie esportat lejn is-suq Komunitarju mir-RPĊ, kien qed jiġi kkunsinjat mis-SAR tal-Makaw. (57) Filwaqt li jitqies li l-popolazzjoni tas-SAR tal-Makaw kienet biss ta’ madwar 0.5 miljun persuna matul il-PI, ma jistax jingħad li 4.5 miljun par żarbun importati mir-RPĊ fl-2006 setgħu jiġu kkunsmati fil-Makaw. Għall-kuntrarju, l-istatistika ta’ esportazzjoni turi li proporzjon kbir ta’ xedd tas-saqajn bħal dan ġie esportat mill-ġdid lejn is-suq Komunitarju. Il-volum esportat matul il-PI mill-Makaw lejn il-Komunità kien ogħla minn 4.5 miljun par (madwar 10 miljun par). Din iż-żieda tista’ tiġi spejgata mill-konverżjoni tal-partijiet taż-żraben fix-xedd tas-saqajn lest. (58) L-investigazzjoni ma żvelat l-ebda ġustifikazzjoni għajr l-impożizzjoni tal-miżuri għal prassi bħal din. (59) Fl-aħħarnett, l-investigazzjoni wriet li operazzjonijiet ta’ trasbord fuq skala kbira twettqu vija s-SAR tal-Makaw wara l-impożizzjoni ta' miżuri antidumping fuq xedd tas-saqajn li joriġina mir-RPĊ. 7. It-Test tad-Dumping (l-Artikolu 13(1)) (60) Skond l-Artikoli 2(11) u (12) tar-Regolament bażiku, il-paragun tal-medja bil-piż differenzjat tal-valur normali kif stabbilita fl-investigazzjoni oriġinali u l-medja bil-piż differenzjat ta’ prezzijiet ta’ l-esportazzjoni matul il-PI ta’ din l-investigazzjoni, espress bħala perċentwali tal-prezz CIF fil-fruntiera tal-Komunità, dazju mhux imħallas, wera dumping ta’ l-importazzjonijiet tal-prodott ikkonċernat li ġie kkunsinjat mis-SAR tal-Makaw. (61) Il-metodoloġija għal dan it-test hija deskritta fil-premessi (21) sa (29). Il-marġni ta’ dumping għall-kumpaniji li kkooperaw varja minn 8 % għal 57 %. Fin-nuqqas ta’ kooperazzjoni għal operazzjonijiet ta’ trasbord, twettaq kalkolu ta’ dumping fuq il-bażi ta’ sorsi ta’ statistika disponibbli, li jikkonferma livelli ta' dumping sinifikanti. (62) Wieħed mill-importaturi li kkooperaw iddikjara li l-importazzjonijiet mill-Makaw ma kinux l-oġġett ta’ dumping u kkontesta l-metodoloġija ta’ użu tal-valur normali mill-investigazzjoni oriġinali. Madankollu, ta’ min jenfasizza li l-metodoloġija użata hija dik stipulata fl-Artikolu 13(1) tar-Regolament bażiku. 8. Id-dgħajfien ta’ l-effetti ta’ rimedju tad-dazju antidumping (l-Artikolu 13(1)) (63) L-analiżi tal-fluss tal-kummerċ fil-premessi (30) sa (37) turi bidla fix-xejra ta’ importazzjonijiet tal-Komunità, li seħħet mindu nfetħet l-investigazzjoni oriġinali. Għaldaqstant ġie eżaminat jekk din il-bidla fix-xejra tal-kummerċ dgħajfitx l-effetti ta’ rimedju tal-miżuri antidumping imposti fl-investigazzjoni oriġinali. (64) F’termini ta’ kwantitajiet, il-premessa (35) hawn fuq turi żieda fl-esportazzjonijiet tax-xedd tas-saqajn lejn is-suq Komunitarju ta’ madwar 10 miljun par fil-perjodu ta’ April sa Diċembru 2006 u 2007 meta mqabbla ma’ l-istess perjodu fl-2005. Fl-investigazzjoni oriġinali s-suq Komunitarju ġie stabbilit għal 714-il miljun par li jfisser li l-importazzjonijiet jirrappreżentaw madwar 1.5 % tal-konsum. Barra minn hekk, billi l-medja tal-prezzijiet ta’ importazzjoni CIF kienet ta’ aktar minn 10 Euro kull par, l-importazzjonijiet mis-SAR tal-Makaw ammontaw għal aktar minn 100 miljun Euro. L-importazzjonijiet mis-SAR tal-Makaw għandhom għalhekk jitqiesu importanti u sinfikanti. (65) Fir-rigward ta’ prezzijiet iddampjati tal-prodott ikkunsinjat mis-SAR tal-Makaw, instab li dawn kienu, bħala medja, ferm inqas mil-livell ta' tneħħija ta' ħsara stabbilit għal produtturi Komunitarji fl-investigazzjoni oriġinali. (66) Għaldaqstant, ġie konkluż li l-importazzjonijiet mis-SAR tal-Makaw tal-prodott ikkonċernat dgħajfu l-effetti ta’ rimedju tad-dazju f’termini ta’ prezzijiet u kwantitajiet. C. KONKLUŻJONIJIET (67) L-investigazzjoni preżenti kienet ikkaratterizzata minn livell għoli ta’ nuqqas ta’ kooperazzjoni fir-RPĊ, waqt li l-kooperazzjoni fis-SAR tal-Makaw, filwaqt li mhux għolja, tqieset adegwata biex tipprovdi bażi rappreżentattiva għall-valutazzjoni tal-kummerċ ikkunsinjat mis-SAR tal-Makaw permezz ta’ muntaturi. Fir-rigward ta’ l-allegazzjonijiet ta’ trasbord mis-SAR tal-Makaw (mingħajr l-immuntar), l-ebda kumpanija ma kkooperat ma’ l-investigazzjoni u l-Kummissjoni kellha tiddependi, inter alia , fuq tagħrif ta’ statistika. (68) L-investigazzjoni wriet li hemm evażjoni ċara tal-miżuri fuq il-prodott ikkonċernat mir-RPĊ fi ħdan it-tifsira ta’ l-Artikolu 13(1) u (2) tar-Regolament bażiku mis-SAR tal-Makaw. Fid-dawl ta’ dan ta’ hawn fuq, il-miżuri antidumping eżistenti imposti fuq importazzjonijiet tal-prodott ikkonċernat li joriġina mir-RPĊ għandhom jiġu estiżi għall-istess prodott ikkunsinjat mis-SAR tal-Makaw, sew jekk iddikjarat li joriġina mis-SAR tal-Makaw sew jekk le. (69) Il-miżuri li jridu jiġu estiżi għandhom ikunu dawk stabbiliti fl-Artikolu 1(3) tar-Regolament oriġinali għall-‘kumpaniji l-oħra kollha’. (70) Skond l-Artikolu 14(5) tar-Regolament bażiku, li jipprevedi li kull miżura estiża għandha tapplika għal importazzjonijiet li daħlu fil-Komunità skond ir-reġistrazzjoni imposta mir-Regolament ta’ inizjazzjoni, għandhom jinġabru dazji fuq dawk l-importazzjonijiet irreġistrati tal-prodott ikkonċernat ikkunsinjati mis-SAR tal-Makaw. D. TALBIET GĦAL EŻENZJONI (71) L-ebda waħda mit-tmien kumpaniji fis-SAR tal-Makaw li ressqet tweġiba għall-kwestjonarju ma talbet eżenzjoni skond l-Artikolu 13(4) tar-Regolament bażiku. (72) Madankollu, ta’ min jinnota li t-tmien kumpaniji kollha wettqu funzjonijiet ta’ mmuntar limitati simili ħafna u kisbu l-materja prima kollha tagħhom fir-RPĊ. Billi dawn il-kumpaniji kollha konsegwentement ma għaddew mill-ebda wieħed mit-testijiet ta' evażjoni deskritti fl-Artikolu 13 (1) u (2) tar-Regolament bażiku, ma setgħux jingħataw eżenzjonijiet bħal dawn anki li kieku ġew mitluba. ADOTTA DAN IR-REGOLAMENT: Artikolu 1 1. Id-dazju antidumping definittiv applikabbli għall-“kumpaniji l-oħra kollha” impost mir-Regolament (KE) Nru 1472/2006 fuq importazzjonijiet ta’ ċertu xedd tas-saqajn bil-parti ta' fuq tal-ġilda jew kompożizzjoni tal-ġilda kif definit fl-Artikolu 1 tar-Regolament tal-Kunsill (KE) Nru 1472/2006 li joriġina mir-Repubblika tal-Poplu taċ-Ċina, huwa b’dan estiż għal ċertu xedd tas-saqajn bil-parti ta' fuq tal-ġilda jew kompożizzjoni tal-ġilda kif definit fl-Artikolu 1 tar-Regolament tal-Kunsill (KE) Nru 1472/2006 li jaqa’ taħt il-kodiċi NM: Ex 6403 20 00, ex 6403 51 05, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 05, ex 6403 59 11, ex 6403 59 31, ex 6403 59 35, ex 6403 59 39, ex 6403 59 91, ex 6403 59 95, ex 6403 59 99, ex 6403 91 05, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 05, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 91, ex 6403 99 93, ex 6403 99 96, ex 6403 99 98 u ex 6405 10 00 ikkunsinjat mis-SAR tal-Makaw sew jekk iddikjarat li joriġina mis-SAR tal-Makaw sew jekk le. Il-kodiċi TARIC għal importazzjonijiet ikkunsinjati mis-SAR tal-Makaw huma elenkati fl-Anness ta' dan ir-Regolament. 2. Id-dazji estiżi permezz tal-paragrafu 1 ta’ dan l-Artikolu għandhom jinġabru fuq importazzjonijiet irreġistrati b’konformità ma’ l-Artikolu 2 tar-Regolament tal-Kummissjoni (KE) Nru 1028/2007 u l-Artikoli 13(3) u 14(5) tar-Regolament tal-Kunsill (KE) Nru 384/96. 3. Id-dispożizzjonijiet fis-seħħ li jikkonċernaw dazji doganali għandhom japplikaw. Artikolu 2 L-awtoritajiet doganali huma b’dan mitluba biex iwaqqfu r-reġistrazzjoni ta’ l-importazzjonijiet stabbiliti b’konformità ma’ l-Artikolu 2 tar-Regolament tal-Kummissjoni (KE) Nru 1028/2007. Artikolu 3 Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil- Ġurnal Uffiċjali ta ’ l-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, […] Għall-Kunsill Il-President […] ANNESS Kodiċi TARIC għal xedd tas-saqajn bil-parti ta' fuq tal-ġilda jew kompożizzjoni tal-ġilda kif definit fl-Artikolu 1 tar-Regolament tal-Kunsill (KE) 1472/2006, ikkunsinjat mill-Makaw, kemm jekk joriġina mill-Makaw u kemm jekk le Kodiċi NM | Kodiċi TARIC Ikkunsinjati mill-Makaw | 6403 20 00 | 20 | 6403 51 05 | 15 | 6403 51 05 | 95 | 6403 59 05 | 15 | 6403 59 05 | 95 | 6403 91 05 | 15 | 6403 91 05 | 95 | 6403 99 05 | 15 | 6403 99 05 | 95 | 6403 51 11 | 91 | 6403 51 15 | 91 | 6403 51 19 | 91 | 6403 51 91 | 91 | 6403 51 95 | 91 | 6403 51 99 | 91 | 6403 59 11 | 91 | 6403 59 31 | 91 | 6403 59 35 | 91 | 6403 59 39 | 91 | 6403 59 91 | 91 | 6403 59 95 | 91 | 6403 59 99 | 91 | 6403 91 11 | 95 | 6403 91 13 | 95 | 6403 91 16 | 95 | 6403 91 18 | 95 | 6403 91 91 | 95 | 6403 91 93 | 95 | 6403 91 96 | 95 | 6403 91 98 | 95 | 6403 99 11 | 91 | 6403 99 31 | 91 | 6403 99 33 | 91 | 6403 99 36 | 91 | 6403 99 38 | 91 | 6403 99 91 | 95 | 6403 99 93 | 25 | 6403 99 93 | 95 | 6403 99 96 | 25 | 6403 99 96 | 95 | 6403 99 98 | 25 | 6403 99 98 | 95 | 6405 10 00 | 81 | [1] ĠU L 234, 06.09.2007, p. 3. [2] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17). [3] ĠU L 275,06.10.2006, p. 1. [4] ĠU L 234, 06.09.2007, p. 3. [5] ĠU L 98, 06.04.2006, p. 3.